6. PREGLED REZULTATA ISTRAŽIVANJA I PREPORUKEbPROJEKTANTU I IZVOĐAČU RADOVA

Na osnovu analize postojeće geološke dokumentacije, inženjersko- geološkog kartiranja terena, izvedenih istražnih bušotina i laboratorijskihv geomehaničkih ispitivanja uzoraka tla, ukazujemo na sledeće:

· Predmetna lokacija nalazi se u urbanom dijelu Podgorice, na prostorubnekadašnje kasarne „Morača“, u okviru najviše riječne terase rijeke Morače. Teren je pretežno zaravnjen do blago nagnut, sa apsolutnim kotama od približno 44,4 do 46,3 m.n.v., dok se u zapadnom dijelu javlja pad terena prema koritu rijeke Morače. Sa morfološkog aspekta lokacija je povoljna za planiranu izgradnju, uz posebnu pažnju pri projektovanju i izvođenju eventualnih dubljih iskopa u dijelu terena prema terasnoj ivici rijeke Morače;
· Prema Osnovnoj geološkoj karti Crne Gore, predmetna lokacija nalazi se u okviru najviše riječne terase rijeke Morače (t3), izgrađene pretežno od fluvioglacijalnih šljunkovito-pjeskovitih sedimenata sa lokalnim proslojcima sitnozrnog materijala. Kvartarni sedimenti nataloženi su preko karbonatne podloge mezozojske starosti, koja se nalazi na većim dubinama;
· U tektonskom pogledu područje pripada zoni Visokog krša, a širi prostor karakteriše prisustvo regionalnih rasjednih struktura pravca sjeverozapad–jugoistok, koje uslovljavaju seizmičke karakteristike;
· Hidrogeološke karakteristike terena uslovljene su litološkim sastavom kvartarnih terasnih sedimenata i blizinom korita rijeke Morače. Istraživani teren izgrađuju pretežno šljunkovito-pjeskoviti sedimenti intergranularne poroznosti, koji se odlikuju srednjom do dobrom vodopropusnošću;
· Tokom izvođenja istražnih radova u junu 2026. godine do dubine izvedenih bušotina nije registrovan nivo podzemne vode niti pojava procjednih voda. Prema raspoloživim podacima, nivo podzemne vode očekuje se na dubini većoj od 15,00 m od površine terena, zbog čega se ne očekuje njen nepovoljan uticaj na izvođenje zemljanih radova i fundiranje planiranih objekata;
· Na predmetnoj lokaciji nijesu registrovani savremeni geološki procesi i pojave koji bi mogli nepovoljno uticati na stabilnost terena ili planiranu izgradnju. Nijesu uočeni tragovi klizišta, odrona, urušavanja, sufozije, većih slijeganja niti drugih izraženih geodinamičkih procesa. Mogući su samo lokalni procesi površinskog spiranja sitnozrnog materijala tokom intenzivnih padavina, naročito na ogoljenim površinama tokom izvođenja zemljanih radova;
· Zbog blizine korita rijeke Morače, posebnu pažnju potrebno je posvetiti zapadnom dijelu lokacije, odnosno zoni prema terasnoj ivici i padu terena ka riječnom koritu. Ukoliko se objekti, temeljne jame ili dublji iskopi približe ivici riječne terase, u okviru Glavnog projekta potrebno je razmotriti potrebu za analizom stabilnosti terena i, po potrebi, definisati mjere zaštite iskopa i okolnog terena;
· Konstrukciju terena izučavane lokacije izgrađuju humificirani pjeskovito-prašinasti sedimenti (sredina 1) na površini terena, ispod kojih su registrovani fluvioglacijalni šljunkovito-pjeskoviti sedimenti (sredina 2);
· Fizičko-mehaničke karakteristike izdvojenih sredina usvojene su na osnovu rezultata laboratorijskih ispitivanja uzoraka tla, terenskog opisa jezgra bušotina, fondovskih podataka i iskustvenih vrijednosti za iste i slične geotehničke sredine;

· Zbog heterogenosti, promjenljive debljine i neujednačenih fizičko- mehaničkih karakteristika, sredinu 1 (humificirani pjeskovito-prašinasti sedimenti) potrebno je potpuno ukloniti u zoni temeljenja;

· Budući objekti će se fundirati u sredini 2 (fluvioglacijalni šljunkovito-pjeskoviti sedimenti). Prema građevinskoj klasifikaciji GN-200, materijal ove sredine pripada pretežno IV kategoriji iskopa, dok se lokalno, u zonama sa većim sadržajem krupnijeg šljunka ili jače zbijenog materijala, može svrstati u V kategoriju iskopa;

· Prema Eurocodu 8; EN 1998 - 1:2004, te dostupnim podacima o zastupljenim geotehničkim sredinama, tlo predmetne lokacije pripada kategoriji tipa tla B;
· Prema karti seizmičke rejonizacije Crne Gore i privremenoj seizmološkoj karti, istražno područje nalazi se u zoni VIII stepena MCS;
· Na osnovu karte seizmičkih zona za povratni period vremena od 475 godina, područje istraživanja nalazi se u III zoni;
· Proračunom je utvrđeno da dozvoljeno opterećenje tla prema Brinch Hansen-u iznosi qa>350 kN/m2. Kako pretpostavljeno dopunsko opterećenje od objekata iznosi maksimalno do σ=150 kN/m2, a proračunate vrijednosti dozvoljenog opterećenja temeljnog tla su veće od usvojenog opterećenja, može se zaključiti da su budući temelji bezbjedni u pogledu proloma tla;
· Proračunima slijeganja utvrđeno je da su vrijednosti ukupnog slijeganja prihvatljive za slučaj fundiranja na temeljnim trakama. Kod fundiranja na temeljnoj ploči dobijene su veće vrijednosti slijeganja, usljed većih dimenzija temelja i uključivanja većeg volumena deformabilnog tla u zonu uticaja opterećenja;
· Proračunima nije obuhvaćen efekat poboljšanja temeljnog tla, odnosno uklanjanja površinske sredine 1, mehaničke stabilizacije podtla i ugradnje tamponskog sloja. Nakon sprovođenja navedenih mjera može se očekivati smanjenje ukupnih i diferencijalnih slijeganja u odnosu na proračunate vrijednosti;
· U cilju obezbjeđenja homogenih geotehničkih uslova fundiranja i smanjenja ukupnih i diferencijalnih slijeganja preporučuje se sprovođenje sljedećih mjera:

· Nakon izvođenja temeljnog iskopa potrebno je izvršiti mehaničku stabilizaciju podtla radi izravnavanja i homogenizacije temeljne podloge, a zatim izvesti nasipanje do nivelacionog rješenja odgovarajućim drobinskim materijalom, uz propisno zbijanje.
· Nakon stabilizacije podtla potrebno je izvršiti nasipanje slojem šljunkovito-pjeskovitog ili drobinskog kamenog tampona granulacije 0–60 mm, minimalne debljine 0,50 m (u dva sloja po 25 cm), sa približno 65% frakcije šljunka i 35% frakcije pijeska, uz zbijanje do minimalnog modula stišljivosti Ms=40 MPa.
· Obavezno je izvršiti kontrolu zbijenosti podtla i svakog ugrađenog sloja tampona metodom kružne ploče, te o izvršenim ispitivanjima sačiniti odgovarajuće izvještaje;
· Za izradu parking prostora i internih saobraćajnica takođe se preporučuje uklanjanje površinskog humificiranog sloja i izvođenje tamponskog sloja od drobinskog materijala minimalne debljine 0,50 m, uz zbijanje do modula stišljivosti Ms ≥ 35 MPa;
· Iskop izvoditi u sušnom periodu godine, bez zastoja i u što kraćem vremenskom periodu, kako bi se izbjeglo raskvašavanje temeljnog tla, a sa tim i pogoršanje fizičko-mehaničkih karakteristika tla;ž
· Prilikom izvođenja iskopa strogo voditi računa o stabilnosti temeljne jame, uz preduzimanje svih potrebnih mjera zaštite kako ne bi došlo do narušavanja stabilnosti kosina iskopa. Iskop izvoditi kontrolisano, fazno i uz primjenu odgovarajućih mjera obezbjeđenja;
· U koliko bi bilo planirano da iskop stoji duži vremenski period, neophodno ga je podgraditi;
· U toku izgradnje objekata neophodno je predvidjeti izvođenje pojačane hidroizolacije. Hidroizolaciju je potrebno izvesti duž svih zidova objekata u kontaktu sa tlom, do kote terena, kao i na kompletnoj površini ispod temelja;
· Neophodno je adekvatno projektovati trajni drenažni sistem oko objekata, kojim će se prikupljene površinske vode kontrolisano odvoditi u atmosfersku kanalizaciju;
· Prilikom izvođenja radova na izgradnji budućeg kompleksa strogo voditi računa da se ne ugrozi stabilnost susjednih objekata, saobraćajnica i infrastrukture u neposrednoj blizini.
